
MARIJAMPOLĖS SAVIVALDYBĖS ADMINISTRACIJOS DIREKTORIUS

ĮSAKYMAS
DĖL MARIJAMPOLĖS SAVIVALDYBĖS NEĮGALIŲJŲ SOCIALINĖS INTEGRACIJOS PROGRAMOS FINANSAVIMO IŠ SAVIVALDYBĖS BIUDŽETO KONKURSO NUOSTATŲ PATVIRTINIMO

2020 m. kovo 9 d. Nr. DV-355
Marijampolė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi,  29 straipsnio 8 dalies 2, 5 punktais ir Lietuvos Respublikos neįgaliųjų socialinės integracijos įstatymu:

1. Tvirtinu Marijampolės savivaldybės neįgaliųjų socialinės integracijos programos finansavimo iš savivaldybės biudžeto konkurso nuostatus (pridedama).

2. Pripažįstu netekusiais galios:
2.1. Marijampolės savivaldybės administracijos direktoriaus 2018 m. kovo 8 d. įsakymą Nr. DV-319 „Dėl Marijampolės savivaldybės neįgaliųjų socialinės integracijos programų finansavimo iš savivaldybės biudžeto konkurso nuostatų patvirtinimo“;

2.2. Marijampolės savivaldybės administracijos direktoriaus 2019 m. kovo 1 d. įsakymą Nr. DV-322 „Dėl Marijampolės savivaldybės administracijos direktoriaus 2018 m. kovo 8 d. įsakymo „Dėl neįgaliųjų socialinės integracijos programų finansavimo iš savivaldybės biudžeto konkurso nuostatų patvirtinimo“ pakeitimo.

  Šis įsakymas per vieną mėnesį nuo paskelbimo (įteikimo) dienos gali būti skundžiamas pasirinktinai Lietuvos administracinių ginčų komisijos Kauno apygardos skyriui (adresu: Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka  arba Regionų apygardos administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

	Administracijos direktorius
	
	Karolis Podolskis


Svajonė Rainienė

Aušra Parulienė
Įsakymą paskelbti: Interneto svetainėje ; TAR 
PATVIRTINTA

Marijampolės savivaldybės administracijos direktoriaus 2020 m. kovo 9 d. 

 įsakymu Nr. DV-355
MARIJAMPOLĖS SAVIVALDYBĖS NEĮGALIŲJŲ SOCIALINĖS INTEGRACIJOS PROGRAMOS FINANSAVIMO IŠ SAVIVALDYBĖS BIUDŽETO KONKURSO NUOSTATAI

I SKYRIUS

BENDROSIOS NUOSTATOS

1. Marijampolės savivaldybės neįgaliųjų socialinės integracijos programos finansavimo iš savivaldybės biudžeto konkurso nuostatai (toliau - Nuostatai) apibrėžia Marijampolės savivaldybėje (toliau – savivaldybėje) vykdomų neįgaliųjų  socialinės integracijos projektų (toliau – Projektai) finansavimo iš savivaldybės biudžeto konkurso sąlygas, projektų paraiškų atranką, vertinimą ir atsiskaitymą už panaudotas lėšas.
2. Konkurso tikslas – skatinti nevyriausybines organizacijas, biudžetines įstaigas (išskyrus savivaldybės administracijos struktūrinius padalinius), asociacijas, labdaros ir paramos fondus, bendruomenes ar bendrijas teikti neįgaliesiems reikalingas socialines paslaugas savivaldybėje gyvenantiems neįgaliesiems ir vykdyti veiklas kaip neįgaliųjų socialinės integracijos priemonę bei kurti neįgaliesiems palankią aplinką, didinant jų užimtumą bei galimybes gyventi bendruomenėje savarankiškai.
3. Projektams finansuoti yra numatomos lėšos savivaldybės einamųjų metų biudžete.
4. Nuostatose vartojamos sąvokos:

4.1. Aplinka – neįgaliojo viešojo ir asmeninio gyvenimo bei veiklos sąlygos ir galimybės laisvai judėti, naudotis visuomenėje teikiamomis paslaugomis, gauti reikiamą informaciją, bendrauti ir dalyvauti visose visuomenės gyvenimo srityse.

4.2. Neįgalusis – asmuo, kuriam Lietuvos Respublikos neįgaliųjų socialinės integracijos įstatymo nustatyta tvarka nustatytas neįgalumo lygis arba 55 procentų ir mažesnis darbingumo lygis, arba specialiųjų poreikių lygis.
II SKYRIUS

REIKALAVIMAI PAREIŠKĖJAMS

5. Projektų paraiškas gali teikti teisės aktų nustatyta tvarka įregistruotas juridinis asmuo, veikiantis  savivaldybės teritorijoje ir atitinkantis šiuos reikalavimus: 

5.1. yra nevyriausybinė organizacija, biudžetinė įstaiga (išskyrus savivaldybės administracijos struktūrinius padalinius), asociacija, labdaros ir paramos fondas, bendruomenė ar bendrija (toliau – Pareiškėjas); 

5.2. nėra likviduojamas, nėra sudaręs taikos sutarties su kreditoriais, sustabdęs ar apribojęs savo veiklos;

5.3. yra įvykdęs mokesčių ar socialinio draudimo įmokų mokėjimo įsipareigojimus pagal Lietuvos Respublikos teisės aktus;
5.4. ne mažiau 2/3 organizacijos narių yra neįgalieji arba vykdo veiklas skirtas savivaldybėje gyvenantiems neįgaliesiems;
5.5. projekto paraiškoje numatytai veiklai vykdyti turi žmogiškųjų, materialinių išteklių, tai yra nuosavybės ir (ar) panaudos, ir (ar) nuomos pagrindais turi patalpas ir kitas reikalingas priemones projektui vykdyti. 

III SKYRIUS

PROJEKTŲ FINANSAVIMO SRITYS IR PRIORITETAI
6. Finansavimo sritys:

6.1. neįgaliųjų savarankiškumo ir užimtumo didinimas;
6.2. meninių, sportinių bei kitų gebėjimų lavinimas;
6.3. aplinkos pritaikymas neįgaliųjų specialiesiems poreikiams;

6.4. specialaus transporto paslaugų neįgaliesiems teikimas;

6.5. vasaros poilsio (stovyklų) neįgaliesiems organizavimas;

6.6. pažintinių ir edukacinių išvykų po Lietuvą organizavimas (ne daugiau nei 1 išvyka);

6.7. neįgaliųjų techninės pagalbos priemonių ar įrangos įsigijimas;

6.8. dalyvavimas respublikiniuose bei bendruomeniniuose renginiuose;

6.9. Projektui įgyvendinti būtinų prekių, priemonių ir reikmenų įsigijimas;

6.10. nemokamo maitinimo paslaugų teikimas;

6.11. informacijos teikimas neįgaliesiems prieinama forma ir technologijomis (kurtiesiems, akliesiems);

6.12. patalpų, būtinų veikloms vykdyti, eksploatacinių išlaidų, nuomos apmokėjimas.

7. Projektų finansavimo prioritetai:

7.1. aplinkos pritaikymas neįgaliųjų specialiesiems poreikiams;

7.2. tęstinės veiklos užtikrinimas;

7.3. kiti finansavimo šaltiniai.

IV SKYRIUS

REIKALAVIMAI PROJEKTŲ PARAIŠKOMS
8. Projektas rengiamas užpildant projekto paraiškos formą (1 priedas). Teikiant projektą dėl aplinkos pritaikymo neįgaliesiems, papildomai pridedama darbų atlikimo sąmata.

9. Projekto paraiškoje turi būti pateikta:

           9.1. projekto paraiškos užpildymo data, numeris ir vieta;

9.2. informacija apie Projektą teikiančią organizaciją: organizacijos pavadinimas, registracijos kodas, adresas, banko rekvizitai, organizacijos vadovo vardas pavardė, telefono numeris, el. paštas, Projekto vadovo vardas, pavardė, telefono numeris, el. paštas, iš savivaldybės biudžeto per praėjusius metus gautos lėšos;

9.3. informacija apie Projektą: pavadinimas, įgyvendinti reikalinga suma, iš savivaldybės biudžeto prašoma suma, bendras Projekto dalyvių skaičius, problema ar situacijos analizė, tikslas, uždaviniai, trumpas Projekto aprašymas, veiklų planas, partneriai/rėmėjai, įgyvendinimo trukmė, laukiami rezultatai, viešinimo būdai, išlaidų sąmata, pridedami dokumentai.
            10. Projekto paraiška turi būti užpildyta kompiuteriu lietuvių kalba, atspausdinta ir kartu su pridedamais dokumentais tvarkingai susegta, pasirašyta organizacijos vadovo arba jo įgalioto asmens.

11. Projekte numatomos išlaidos negali dubliuoti išlaidų, finansuojamų iš kitų valstybės ar savivaldybės biudžeto programų.

           12. Pareiškėjas kartu su projekto  paraiška pateikia šiuos dokumentus:
           12.1. organizacijos registravimo pažymėjimo kopiją, įstatų (nuostatų) kopiją (teikiantiems projekto paraišką pirmą kartą arba įstatai (nuostatai) yra atnaujinti);
12.2. dokumento, patvirtinančio asmens teisę veikti Pareiškėjo vardu, kopiją (jei pareiškėjui atstovauja ne vadovas).

12.3. Pareiškėjo, turinčio teisę veikti organizacijos vardu, pasirašytą pažymą, kurioje nurodoma, kad:

12.3.1. organizacija nėra likviduojama; 

12.3.2. neturi neįvykdytų mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus; 

12.3.3. projekto paraiškoje ir jos prieduose nepateikė klaidinamos informacijos; 

12.3.4. nėra įsiteisėjęs teismo sprendimas, kad organizacija pažeidė kitą sutartį dėl paramos skyrimo iš valstybės ar savivaldybės biudžeto;

12.3.5. projekto paraiškoje numatytos išlaidos nedubliuoja išlaidų, finansuojamų iš kitų valstybės ar savivaldybės biudžeto programų lėšų;

            13. Projekto paraiška pateikiama pasirinkus vieną iš būdų:
13.1. originalą pateikiant Marijampolės savivaldybės administracijai (J. Basanavičiaus a.1,   priėmimo langeliai 1, 2);
            13.2. siunčiama paštu, adresu: J. Basanavičiaus a. 1, 68307 Marijampolė. Pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta galutinė projektu paraiškų pateikimo data;
13.3. elektroniniu paštu paraiska@marijampole.lt (pasirašyta kvalifikuotu parašu), laiško temos laukelyje (Subject) nurodant - Marijampolės savivaldybės neįgaliųjų Socialinės integracijos programų finansavimo konkursui.
Užpildytą projekto paraišką ir papildomus dokumentus pateikiant visus kartu vienoje pdf rinkmenoje (faile);

14. Projektas turi būti pateiktas iki konkurso skelbime nurodytos paskutinės projektų pateikimo dienos ir valandos.
V SKYRIUS
PROJEKTŲ PARAIŠKŲ VERTINIMAS IR PROJEKTŲ FINANSAVIMAS

15. Pareiškėjų pateikti Projektai finansuojami konkurso būdu. Konkursą organizuoja Marijampolės savivaldybės administracija (toliau – Administracija). Informacija apie konkursą skelbiama savivaldybės interneto svetainėje (www.marijampole.lt). Skelbime nurodoma projektų paraiškų priėmimo terminas (15 darbo dienų po konkurso paskelbimo), adresas, telefono numeris ir elektroninio pašto adresas, paraiškos forma ir kita reikalinga informacija. Projekto paraiška teikiama tik vienai savivaldybės lėšomis finansuojamai programai.

16. Projektų paraiškas vertina Administracijos direktoriaus įsakymu sudaryta Projektų vertinimo komisija (toliau-Komisija). Komisijos nariai vertindami projektų paraiškas užpildo Projekto vertinimo anketą. Komisija vadovaujasi Administracijos direktoriaus įsakymu patvirtinta Komisijos darbo tvarka. 

17. Projektų paraiškos vertinamos pagal šiuos kriterijus:
17.1. atitiktį finansavimo veiklos sričiai;
17.2. atitiktį nustatytiems prioritetams;

17.3. teisingą Projekto paraiškos užpildymą ir pateikimą; 

17.4. tikslo ir uždavinių konkretumą;

17.5. dalyvių skaičių; 

17.6. Projekto įgyvendinimo plano nuoseklumą ir išsamumą;

17.7. Projekto įgyvendinimo sąmatos aiškumą, detalumą ir racionalumą, pagrįstumą ir sąsaja su veiklomis;
17.8. laukiamus rezultatus;
17.9. praėjusių metų projekto vykdymo veiklos ir finansinių ataskaitų teikimą.

18. Lėšos skiriamos Administracijos direktoriaus įsakymu, atsižvelgiant į Komisijos narių siūlymus. 

19. Administracijos direktoriui priėmus sprendimą dėl lėšų, skirtų projektams finansuoti paskirstymo, konkurso rezultatai per 3 darbo dienas skelbiami interneto svetainėje www.marijampole.lt ir projekto paraiškose nurodytais el. paštais projektų paraiškų teikėjams išsiunčiama informacija apie projekto įgyvendinimui skirtas savivaldybės biudžeto lėšas.
20. Pareiškėjas, gavęs informaciją dėl Projektui skirto finansavimo, per 10 darbo dienų pateikia savivaldybės administracijai patikslintą Projekto planą ir Projekto lėšų gautų iš savivaldybės biudžeto panaudojimą (pagal skirtas lėšas), atsižvelgiant į Komisijos narių pateiktas pastabas ir pasiūlymus.
21. Pareiškėjui suderinus su savivaldybės administracija patikslintą Projekto lėšų gautų iš savivaldybės biudžeto panaudojimą pagal numatytas skirti lėšas ir (ar) Projekto veiklų įgyvendinimo planą, pasirašoma lėšų, skirtų iš Marijampolės savivaldybės biudžeto, naudojimo sutartis.

22. Priėmus sprendimą neskirti finansavimo, projekto paraiškos teikėjui per tris darbo dienas išsiunčiamas informacinis pranešimas, kuriame nurodomos lėšų neskyrimo priežastys.

23. Pareiškėjas gautas savivaldybės biudžeto lėšas privalo naudoti tikslingai tik Sutartyje numatytoms paslaugoms teikti ir veikloms vykdyti. 

24. Lėšos negali būti skiriamos:

24.1. jei projekto paraiška pateikta pasibaigus atrankos terminui;
  24.2. projekto paraiškos rengimo išlaidoms apmokėti;

24.3. Projekto vykdytojų darbo užmokesčiui ir socialinio draudimo įmokoms;


24.4. pastatų, sporto bazių ar transporto priemonių remontui;

24.5. draudimui, lizingui, išperkamąjai nuomai; piniginiams prizams; komandiruotėms;
            24.6. kelionių į užsienį ir kitoje šalyje patirtos išlaidos;
            24.7. Projekto dalyvių maitinimo išlaidos, viršijančios 15 procentų viso Projekto lėšų;
           
24.8. priemonių, įrangos, prekių, paslaugų, kurios nėra būtinos Projekto įgyvendinimui, įsigijimo išlaidoms.
            24.9. kitoms, tiesiogiai su Projekto įgyvendinimu nesusijusioms išlaidoms;

25. Prašymai dėl Projekto lėšų gautų iš savivaldybės biudžeto panaudojimo tikslinimo savivaldybės administracijai gali būti teikiami vieną kartą per metus, bet ne vėliau kaip iki einamųjų metų lapkričio 15 d. Vėliau pateikti prašymai nenagrinėjami. Pareiškėjas be savivaldybės administracijos leidimo gali tikslinti lėšų gautų iš savivaldybės biudžeto panaudojimą, jei nėra įtraukiama nauja išlaidų rūšis ir išlaidų dydžio pakeitimai neviršija 10 procentų tikslinamos bendros išlaidų rūšies eilutės dydžio.
VI SKYRIUS

ATSISKAITYMO UŽ LĖŠŲ PANAUDOJIMĄ TVARKA

26. Pareiškėjui, kuriam yra skirtas finansavimas, nepasirašius sutarties per 30 kalendorinių dienų nuo įsakymo dėl lėšų skyrimo priėmimo dienos, administracijos direktorius priima sprendimą pripažinti lėšų skyrimą netekusiu galios. 

27. Pareiškėjas Marijampolės savivaldybės administracijos Buhalterijos skyriui turi pateikti biudžeto išlaidų sąmatos vykdymo ataskaitą, užpildytą pagal Formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (pildoma didėjančia tvarka nuo metų pradžios); ketvirtinę  - ketvirčiui pasibaigus iki kito ketvirčio pirmojo mėnesio 15 d., metinę iki einamųjų metų gruodžio 15 d.:
27.1. biudžeto lėšų panaudojimą patvirtinančių pirminių dokumentų kopijas;

27.2. biudžeto išlaidų sąmatos vykdymo aiškinamąjį raštą; 

27.3. kitus prašomus statistinius duomenis, susijusius su biudžeto panaudojimu.
28. Sudaryti sąlygas Lėšų teikėjui tikrinti skirtų biudžeto lėšų panaudojimą.
29. Pateikti Projekto vykdymo ataskaitą Marijampolės savivaldybės administracijos Socialinių paslaugų skyriui iki einamųjų metų gruodžio 31 d. (2 priedas).
30. Už Projekto įgyvendinimą ir lėšų tikslingą panaudojimą atsako Projektą vykdančios organizacijos vadovas.

31. Pareiškėjas ne vėliau kaip iki einamųjų metų gruodžio 23 d. turi grąžinti Savivaldybės administracijai visas per einamuosius metus Projektui skirtas nepanaudotas lėšas arba netikslingai panaudotas lėšas. Negrąžintos Projektui finansuoti skirtos lėšos išieškomos Lietuvos Respublikos civilinio proceso kodekso nustatyta tvarka.

32. Jei per praėjusius metus įgyvendinant Projektą pareiškėjas nevykdė įsipareigojimų: nepateikė Projekto vykdymo veiklos ir finansinių ataskaitų ar kitaip pažeidė Projektų finansavimo nuostatas arba buvo nustatyti tikslinio lėšų panaudojimo ar buhalterinės apskaitos pažeidimai, kurie per nurodytą laiką nebuvo pašalinti, pareiškėjas praranda teisę teikti Projektą ir gauti finansavimą iš šios programos 1 metams.
33. Pareiškėjas, teikdamas Projektą Konkursui, supranta teikiamų duomenų tikslą, planuojamą jų naudojimą ir perduoda juos laisva valia. Marijampolės savivaldybės administracija tvarko fizinių ir juridinių asmenų duomenis Lietuvos Respublikoje galiojančių teisės aktų nustatyta tvarka. 

34. Pareiškėjas turi viešinti informaciją apie Savivaldybės lėšomis finansuojamo Projekto (savo interneto svetainėse, vietinėje spaudoje ir pagal galimybes kitose viešosios informacijos rengėjų ir visuomenės informavimo priemonių sistemose) įgyvendinimą, kad Projekto tikslinė (-ės) grupė (-ės) ir visuomenė daugiau sužinotų apie Projekto tikslus, uždavinius, vykdymo eigą, rezultatus.

35. Lėšų auditą atlieka Savivaldybės kontrolės ir audito tarnyba bei Centralizuota savivaldybės vidaus audito tarnyba.
VII SKYRIUS

BAIGIAMOSIOS NUOSTATOS

36. Kilę ginčai sprendžiami Lietuvos Respublikos įstatymų nustatyta tvarka.

37. Šis Aprašas gali būti keičiamas, papildomas ar pripažįstamas netekusiu galios Marijampolės savivaldybės administracijos direktoriaus įsakymu.
___________________________________________

Marijampolės savivaldybės neįgaliųjų socialinės integracijos programos finansavimo iš savivaldybės biudžeto konkurso nuostatų
1 priedas

(Projekto paraiškos dėl dalyvavimo Marijampolės savivaldybės neįgaliųjų socialinės integracijos projektų finansavimo atrankos konkurse forma)
_____________________________________________________

(projekto paraišką  pateikusios įstaigos, organizacijos pavadinimas)
 Marijampolės savivaldybės administracijai

PROJEKTO PARAIŠKA
DĖL DALYVAVIMO MARIJAMPOLĖS SAVIVALDYBĖS NĘĮGALIŲJŲ SOCIALINĖS INTEGRACIJOS PROJEKTŲ FINANSAVIMO ATRANKOS KONKURSE 
_________________Nr.___________
(projekto paraiškos užpildymo data ir numeris) 
Marijampolė

I. INFORMACIJA APIE PARAIŠKĄ TEIKIANČIĄ ORGANIZACIJĄ

	Juridinio asmens registracijos kodas
	

	Adresas (gatvė, numeris, miestas, rajonas ir pašto kodas)
	

	Organizacijos banko rekvizitai (banko pavadinimas, kodas, sąskaitos numeris)
	

	Organizacijos vadovas (pareigų pavadinimas, vardas, pavardė, tel. nr., el. paštas)
	

	Projekto vadovas (vardas, pavardė, tel. nr., el. paštas)
	

	Iš savivaldybės biudžeto per praėjusius metus gautos lėšos
	

	Numatomos projekto tęstinumas
	


II. INFORMACIJA APIE PROJEKTĄ

	1. Projekto pavadinimas 
	

	2. Projektui įgyvendinti reikalinga suma (Eur) 
	

	3. Iš Marijampolės savivaldybės biudžeto prašoma suma (Eur)
	

	4. Bendras projekto dalyvių skaičius
	


	5. Problema arsituacijos analizė (ne daugiau nei 200 žodžių) (Glaustai aprašykite konkrečią problemą, kurią sieksite spręsti įgyvendindami projektą (kokia tai problema, kiek ir kaip ji aktuali bendruomenei ir kt., kokie pavojai, jūsų organizacijos vaidmuo ir vizija ir pan.). Aptarkite esamą situaciją, veiksnius, turinčius įtakos problemos sprendimui. 

	


	6. Projekto tikslas (aiškus, konkretus ir pasiekiamas, sprendžiantis įvardintą problemą )

	


	7. Projekto uždaviniai (nuo 2 iki 5)

	


	8. Trumpas projekto aprašymas (ne daugiau kaip 150 žodžių)

	


	9. Projekto įgyvendinimo veiklų planas

	Eil.   

Nr. 
	Projekto veiklos pavadinimas (planuojami atlikti darbai, veiklos, renginiai ir kita veikla)
	Mėnuo
	Vertinimo kriterijai

	
	
	
	Veiklos įgyvendinimo periodiškumas (kartai per mėnesį)
	Tiesioginių naudos gavėjų skaičius

	1.
	
	
	
	

	2.
	
	
	
	


* - apie vyksiantį renginį informuoti el. p. ausra.paruliene@marijampole.lt
	10. Projekto partneriai/rėmėjai

	Eil.

Nr.
	Projekto partnerio pavadinimas
	Projekto partnerio vaidmuo projekte (aprašyti)

	1.
	
	

	2.
	
	


	11. Projekto įgyvendinimo trukmė: nuo                                    iki


	12. Projekto laukiami rezultatai (planuojamas projekto poveikis tikslinei grupei ir poveikio įvertinimas (detalizuoti, kas pasikeis, pagerės tikslinei grupei, įgyvendinus projektą):

	


	13. Projekto viešinimo būdai (numatant, kur bus galima susipažinti su vykdomu projektu)

	


	14. Projekto išlaidų sąmata

	Eil. Nr.
	Išlaidų paskirtis
	Išlaidų paaiškinimas
	Prašoma suma

(Eur)


	Kiti finansavimo šaltiniai (Eur)
	Bendra suma

(Eur)

	1.
	Išlaidos autoriniams atlyginimams (pagal autorines sutartis), jei autorinius atlyginimus gaunantys asmenys nėra pareiškėjo (ar partnerio) darbuotojai
	
	
	
	

	2.
	Patalpų nuomos, eksploatavimo išlaidos 
	
	
	
	

	3.
	Transporto išlaidos, nuoma, mokėjimas už transporto bilietus
	
	
	
	

	4.
	Ilgalaikio turto (įrangos, priemonių ir kitų reikmenų įsigijimas)
	
	
	
	

	5.
	Mažaverčių priemonių ir reikmenų (kanceliarinių, higienos prekių, dezinfekcijos priemonių, medikamentų, ir pan.) įsigijimas
	
	
	
	

	6.
	Vasaros poilsio (stovyklų)  neįgaliesiems organizavimas
	
	
	
	

	7.
	Ryšių išlaidos (telefonas, faksas, paštas ir pan.)
	
	
	
	

	8.
	Renginio dalyvių maitinimo išlaidos
	
	
	
	

	9.
	Kopijavimo ir vertimo paslaugų, leidybos, pristatymo visuomenei išlaidos ir kt.
	
	
	
	

	IŠ VISO
	
	
	


	15. Pridedama 

Tikrumo žyma patvirtinti dokumentai:

1. dokumento, patvirtinančio asmens teise veikti pareiškėjo vardu kopija (jei pareiškėjui atstovauja ne vadovas);

2. pareiškėjo, turinčio teisę veikti organizacijos vardu, pasirašyta pažyma;
3. .....


         Patvirtinu, kad paraiškoje pateikta informacija yra tiksli ir teisinga. 

Organizacijos vadovas

     ______________                               _______________

(pareigų pavadinimas)

          (parašas)
                             (vardas, pavardė)
Marijampolės savivaldybės neįgaliųjų socialinės integracijos programos finansavimo iš savivaldybės biudžeto konkurso nuostatų
2 priedas

(Marijampolės savivaldybės 20___ metų neįgaliųjų socialinės integracijos projekto vykdymo veiklos ataskaitos forma)
_____________________________________________________

(ataskaitą parengusios įstaigos, organizacijos rekvizitai)
MARIJAMPOLĖS SAVIVALDYBĖS 

20___ METŲ NĘĮGALIŲJŲ SOCIALINĖS INTEGRACIJOS PROJEKTO 
VYKDYMO ATASKAITA

__________________Nr. _____________

(ataskaitos  užpildymo data ir numeris)
Marijampolė
1. Projekto pavadinimas: ______________________________________________________
2. Informacija apie projektą

	2.1. Lėšų skirtų iš Marijampolės savivaldybės biudžeto naudojimo sutarties data ir numeris
	

	2.2. Projekto finansavimo šaltiniai:
	

	2.2.1. Iš Marijampolės savivaldybės biudžeto    skirtos lėšos (Eur)
	

	2.2.2. Kiti finansavimo šaltiniai (Eur)
	


	3. Projekte vykdytos veiklos, periodiškumas

	Eil.

Nr.
	Projekto metu vykdytos veiklos (atlikti darbai, veiklos, renginiai ir kt.)
	Mėnuo
	Vertinimo kriterijai

	
	
	
	Veiklos įgyvendinimo periodiškumas (kartai per mėnesį)
	Tiesioginių naudos gavėjų skaičius

	1.
	
	
	
	

	2.
	
	
	
	


	4. Projekto partneriai/rėmėjai

	Eil.

Nr.
	Projekto partnerio pavadinimas
	Projekto partnerio vaidmuo/atlikti darbai projekte

(aprašyti)

	1.
	
	

	2.
	
	

	5. Pasiekti rezultatai

	Poveikis tikslinei grupei ir poveikio įvertinimas (detalizuoti, kas pasikeitė, pagerėjo tikslinei grupei, įgyvendinus projektą):

	


  6. Lėšų gautų iš savivaldybės biudžeto panaudojimas

	Eil.

nr.
	Išlaidų paskirtis pagal lėšų, skirtų iš savivaldybės biudžeto, naudojimo sutartį 
	Išlaidų planas,

 (Eur)
	Faktinis įvykdymas

	
	
	
	Suma (Eur)
	Dokumento pavadinimas, data ir Nr.

	1.
	
	
	
	

	2.
	
	
	
	


Organizacijos vadovas
                ________________
            ____________________

(pareigų pavadinimas)

             (parašas) 

                  (vardas, pavardė)



